TTCL พุ่ง 5% คาดเก็งกำไรได้สัญญาซื้อขายไฟฟ้า Ahlone เฟส 2 ในเมียนมาเดือนนี้!
TTCL พุ่ง 5% คาดเก็งกำไรได้สัญญาซื้อขายไฟฟ้า Ahlone เฟส 2 ในเมียนมาเดือนนี้!
TTCL พุ่ง 5% คาดเก็งกำไรได้สัญญาซื้อขายไฟฟ้า Ahlone เฟส 2 ในเมียนมาเดือนนี้!
9 ก.ย. 2563

ผู้สื่อข่าวรายงานว่า บริษัท ทีทีซีแอล จำกัด (มหาชน) หรือ TTCL ณ เวลา 10.40 น. อยู่ที่ระดับ 4.14 บาท บวก 0.20 บาท หรือ 5.08% ด้วยมูลค่าซื้อขาย 83.82 ล้านบาท

บล.เอเชีย พลัส ระบุในบทวิเคราะห์ฯว่า หุ้น TTCL ปรับตัวขึ้นบนความคาดหวังต่อโครงการโรงไฟฟ้า Ahlone เฟส 2 ขนาด 380 MW ในเมียนมา ที่คาดว่าจะได้รับสัญญาซื้อขายไฟฟ้าภายในเดือน ก.ย. นี้ และ TTCL จะเป็นทั้งผู้ลงทุนหลักและเป็นผู้รับเหมาก่อสร้างในโครงการนี้ด้วย โดยโครงการนี้จะช่วยเพิ่มมูลค่าให้กับ TTCL อัตรา 2.25 บาท/หุ้น
อย่างไรก็ตามความล่าช้าตลอดช่วง 3 ปีที่ผ่านมาเกี่ยวกับแผนพัฒนาโรงไฟฟ้า Ahlone เฟส 2 ทำให้ฝ่ายวิจัยตัดโครงการนี้ออกจากประมาณการ และให้คำแนะนำ Switch กำหนด Fair Value โดยอิง PBV 1 เท่า อยู่ที่ 2.86 บาท บนผลประกอบการที่อ่อนแอของบริษัทจากการรับงานใหม่ที่ล่าช้าและปัญหาการตั้งสำรองค่าเผื่อหนี้สงสัยจะสูญที่กดดันผลประกอบการในช่วงหลายปีที่ผ่านมา
แต่หากโครงการนี้สามารถเกิดขึ้นได้ตามแผนจากข้อมูลที่  TTCL นำเสนอต่อที่ประชุมผู้ถือหุ้นในเดือน ส.ค. ที่ผ่านมา ก็จะช่วยเพิ่ม Fair Value ของ TTCL ขึ้นมาได้จาก 2.86 บาท เป็น 5.11 บาท มี Upside ถึง 29% ถือเป็นประเด็นที่นักลงทุนอาจใช้ในการเก็งกำไรได้